**Sutarties 1 priedas**

**DVIRAČIŲ SAUGYKLOS ĮRENGIMO PIRKIMO TECHNINĖ SPECIFIKACIJA**

1. Numatoma įsigyti 8 vietų dviračių saugyklą su galimybe įkrauti elektrines transporto priemones.

2. Prekių tiekimas apima prekes, jų gamybą, įrengimą ir visus techninėje specifikacijoje nurodytus darbus.

3. Numatoma pirkti projektavimo paslaugas saugyklos darbo brėžiniams parengti bei dviračių saugyklos įrengimo darbus.

4. Prieš atlikdamas konstrukcinių brėžinių ir elektros įrengimo darbus Tiekėjas turi atlikti inžinerinius tyrinėjimus būtinus tinkamam projekto parengimui bei darbų įgyvendinimui.

5. Parengęs projektinius sprendinius Tiekėjas jį pateikia užsakovui.

6. Įgyvendinant projektą būtina laikytis LR Statybos įstatymo, standartų bei kitų poįstatyminių teisės aktų ir kitų sutartinę paslaugą reglamentuojančių teisės aktų.

7. Tiekėjas rengdamas pasiūlymą įsivertina ir į pasiūlymo kainą įskaičiuoja visas išlaidas, kurios gali atsirasti darbų eigoje.

8. Atlikus darbus, Tiekėjas, savo sąskaita, turi užsakyti kontrolinę–geodezinę nuotrauką ir pateikti ją užsakovui.

9. Dviračių saugykla įrengiama adresu - K. G. E. Manerheimo g. 8, Vilnius.

Paveikslėlis, kuriame yra laikrodis, sėdėjimas, monitorius, juoda

Automatiškai sugeneruotas aprašymas

Paveikslėlis, kuriame yra vidinis, pastatas, metalas, sėdėjimas

Automatiškai sugeneruotas aprašymasPaveikslėlis, kuriame yra pastatas, sėdėjimas, gembinė, stalas

Automatiškai sugeneruotas aprašymas

1 pav. Dviračių saugykla (preliminari išvaizda)

**10. Stogo konstrukcija:** Įrengiamas lengvų konstrukcijų stogas. Konstrukcijos – iš metalo (ne plonesnių kaip 3 mm plieninių suvirintų profilių), dažyto milteliniu būdu. Stogo konstrukcija pagaminta iš stačiakampio metalo, dažyto milteliniu būdu arba analogišku, atitinkančiu C3 koroziškumo klasę. Visi mazgai virinami. Metalo konstrukcijos matmenys: ne mažiau kaip 50 mm x 50 mm pločio. Detalesni skaičiavimai atliekami konstrukcinių brėžinių rengimo metu (ir po detalesnių skaičiavimų prekės turės atitikti techninėje specifikacijoje nurodytas matmenų ribas). Spalva – tamsiai pilka. Stogo danga – skarda, klasikinė valcuota „Click“ arba lygiavertė. Lakšto plotis ne mažiau kaip 500 mm, profilio aukštis ne mažiau kaip 20 mm, lakšto storis ne mažiau kaip 0,5 mm, cinko kiekis g/m2 ne mažiau kaip 270, padengimas – matinis poliesteris. Stogas – vienšlaitis. Projektuojama lietaus nuvedimo sistema tokios pat medžiagos bei spalvos kaip ir stogo danga.

**11. Sienų konstrukcija:** Iš išorės viena ilgoji modulio siena turi būti dengta banguoto profilio, ne mažiau kaip 0,5 mm storio plienine skarda. Likusios išorės sienos padengtos ne mažiau kaip 4 mm storio milteliniu būdu dažytais prokarpio lakštais.Sienų apdaila pritvirtinama prie metalinio ne mažesnio nei 50x25x2,5 mm vamzdinio profilio, suvirinto ir milteliniu būdu arba analogišku, atitinkančiu C3 koroziškumo klasę, nudažyto karkaso.

Statramsčiai tvirtinami ne rečiau kaip kas 1,5 metro atstumu. Detalesni skaičiavimai atliekami konstrukcinių brėžinių rengimo metu (ir po detalesnių skaičiavimų prekės turės atitikti techninėje specifikacijoje nurodytas matmenų ribas). Spalva – tamsiai pilka (metalo – derinama prie konstrukcijų spalvos). Dalis sienų segmentų daroma iš spalvotos skardos, lakšto storis ne mažiau kaip 0,5 mm, cinko kiekis ne mažiau kaip 270 g/m2, padengimas – matinis poliesteris, elementų spalvos ir išdėstymas derinamas projektavimo metu. Tvirtinamas varžtais, apsaugant nuo varžtų išsukimo iš išorės, arba virinant. Prie rėmo, visuose konteinerio kampuose turi būti privirinti fitingai (8 vnt.), skirti konteinerio kėlimui kranu, fiksavimui. Konteinerio šonai turi būti paženklinti dviračio simboliu, nudažant ryškia spalva (formą ir stilių suderinus su užsakovu, orientaciniai matmenys 100 cm x 50 cm).

**12. Grindų dangos konstrukcija:** Įrengiamos lengvų konstrukcijų grindys. Konstrukcija pagaminta iš stačiakampio metalo, dažyto milteliniu būdu arba analogišku, atitinkančiu C3 koroziškumo klasę. Visi mazgai virinami arba tvirtinami varžtais. Metalo konstrukcijos matmenys: ne mažiau kaip 100 mm x 50 mm pločio. Detalesni skaičiavimai atliekami konstrukcinių brėžinių rengimo metu (ir po detalesnių skaičiavimų prekės turės atitikti techninėje specifikacijoje nurodytas matmenų ribas). Spalva – tamsiai pilka. Grindys turi būti dengtos ne mažiau kaip 4 mm storio milteliniu būdu dažytais prokarpio lakštais. Tvirtinamas varžtais.

**13. Durys:** Durys numatomos įrengti iš tokios pat konstrukcijos bei medžiagos kaip ir sienos. Įrengiama elektromechaninė spyna (reikalavimai priede Nr. 1), pritraukėjas bei rankena. Mechanizmai derinami su užsakovu projektavimo metu. Durų plotis ne mažiau kaip 1 m, aukštis ne mažiau kaip 2 m. Nuo durų slenksčio iki esamo grunto įrengiamas durų pločio pandusas dviračiams įvažiuoti. Kirstai tempto plieno lakšto storis ne mažiau kaip 1 mm. Spalva – pilka (metalo). Tvirtinamas varžtais bei vyriais, jei reikalinga sureguliuoti posvyrio kampą. Taip pat ant durų įrengiamas dviračio formos ženklas, pagamintas iš skardos lakšto arba kitų atmosferiniams poveikiams atsparių medžiagų (matmenys tikslinami projektavimo metu) (žr. 1 pav.).

**14. Dažymas:** Konteinerio išorė su durimis turi būti nudažyta. Modulio rėmo dažomos konstrukcijos paviršius turi būti padengtas ne mažiau kaip 60 µm storio apsaugine cinko grunto plėvele ir ne mažiau kaip 60 µm storio apsauginių dažų sluoksniu – bendras apsauginės dangos plėvelės storis turi būti ne mažesnis kaip 120 µm. Dažų danga turi būti tolygiai padengta ant viso metalo paviršiaus - neturi matytis dažų plėvelės įtrukimų, susiraukšlėjimo, pūslelių, lupimosi ar nenudažytų vietų. Dažų dangos storio nustatymas turi būti atliktas, vadovaujantis ISO 2808 ar lygiaverčio standarto nurodymais. Naudojami milteliniai dažai.

**15. Transportavimas ir kėlimas:** Modulis turi būti sukonstruotas taip, kad transportuojant nei viena dalis neišsikištų iš pateiktų konteinerio išorinių matmenų. Konteinerį turi būti galima pakelti kranu (su stropais, grandinėmis) ir gabenti sunkvežimiais, pritaikytais gabenti standartinius ISO arba lygiaverčius konteinerius.

**16. Modulio matmenys (išoriniai):** Ilgis 5050 (-6/+0) mm; plotis 2500 (-5/+0) mm; aukštis 2800 (-5/+0) mm.

**17. Įeigos kontrolė ir elektros sistema:**

17.1. Dviračių saugykla atidaroma su darbuotojo pažymėjimo kortele. Įrengiamas įeigos kontrolės kortelių skaitytuvas (reikalavimai priede Nr. 2), įeigos kontrolės valdiklis (reikalavimai priede Nr. 3) ir ETHERNET terpės keitiklis (reikalavimai priede Nr. 4). Numatomas apšvietimas ties įėjimu, LED juosta (kuris veikia tamsiu paros metu) ir konteinerio viduje (nuo judesio įsijungiantis LED šviestuvas), naudojamų įrenginių IP65. Taip pat saugykloje įrengiamos ir 8 rozetės (IP 44) elektrinių dviračių ir paspirtukų pakrovimui. Vidaus elektros kabeliai projektuojami savaime gęstančiuose, nepalaikančiuose degimo vamzdžiuose, visi atvirai nutiesti kabeliai turi būti apsaugoti nuo galimo pažeidimo. Dviračių saugykla privalo būti įžeminta.

17.2. Įeigos kontrolei ir vidaus elektros sistemai pajungti Tiekėjas turės atvesti kabelius nuo artimiausio elektros energijos ir ryšių paėmimo taško, už 15 m nuo saugyklos įrengimo vietos. Elektros kabelis bus prijungiamas įsikertant į esamą kabelinę liniją.


**18. Stovas:**



2 pav. Stovas

Stovas gaminamas iš 48 (-1/+1) mm skersmens cinkuoto vamzdžio (arba metalo dažyto milteliniu būdu), pritaikytas ankeravimui į grindinį arba grindų konstrukciją. Stovo matmenys:

* aukštis – 800 (-1/+1) mm;
* plotis – 1000 (-1/+1) mm.



3 pav. Dviračių statymo būdai.

Užsakovas numato 45 laipsnių kampu dviračių statymo būdą bei vieną įėjimą į dviračių saugyklą. Ilgis 5050 (-6/+0) mm; plotis 2500 (-5/+0) mm; aukštis 2800 (-5/+0) mm.

**19. Garantija:**

Prekėms suteikiama ne mažiau kaip 2 metų garantija.

**Priedai:**

Priedas Nr. 1 - Reikalavimai elektromechaninėms spynoms duryse ir varteliuose;

Priedas Nr. 2 - Standartiniai techniniai reikalavimai įeigos kontrolės kortelių skaitytuvui;

Priedas Nr. 3 - Standartiniai techniniai reikalavimai įeigos kontrolės valdikliui;

Priedas Nr. 4 - Standartiniai techniniai reikalavimai ETHERNET terpės keitikliams.

**PASTABOS:**

1. Techninėje specifikacijoje ir prieduose paminėti prekių ar gamintojų pavadinimai yra orientacinio pobūdžio ir gali būti pakeisti analogiškais, lygiaverčiais tos pačios kokybės kitų gamintojų produktais.

2. Techninėje specifikacijoje ir prieduose sutinkamos nuorodos į standartus, techninius liudijimus ar bendrąsias technines specifikacijas reiškia taip pat ir lygiaverčius standartus, techninius liudijimus ar bendrąsias technines specifikacijas.